《赏桃和西席陈嘉谋韵》
明代·周瑛

五峰堂北百花台，座上刘郎惊不回。疏雨情怀空自爱，春风面目为谁开。

久怀渔钓溪头路，不借阳和天上栽。今日繁华明日改，黄昏相对且衔杯。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。